Downloaded from YTS.BZ
Official YIFY movies site: YTS.BZ
Jól van. Egy, két, há’, négy.
Mi az a dolog, amit a legtöbbre értékel?
A személyes békét.
-Ezt ki tudná jobban fejteni? -Nem igazán.
Rendben.
Egy órája nem igazán jutunk semmire.
Tudom, de lépjünk most már tovább!
Az egyetlen, ahol ez működik, az az utolsó sor.
Hagyd az utolsó sort!
Ha azt hallom, hogy valaki Paul McCartney-t átkozza,
egyet tudok érteni vele.
Amikor azt mondták, miattam oszlott fel a Beatles,
és én basáskodtam, meg ilyenek,
azt elhittem.
Úgy gondoltam: „Ilyen szemétláda vagyok én.”
Az ember ezzel amolyan senki földjére kerül.
De valójában
John volt az, aki egy nap bejött, és azt mondta, kilép.
Azt mondta: „Egész izgalmas.
Olyan, mint bejelenteni, hogy válni akar az ember.”
De nekem az járt a fejemben: „Most mihez kezdjek?”
Mert nekem az volt az egész életem.
Felnőttem, iskolába jártam,
aztán jött a Beatles.
Egy rejtvény volt, amit meg kellett fejtenem.
VÉGE
ÜDV A CAVERNBEN!
Lehet nagyképűen azt mondani: „Igen, lesz tíz jó évünk.”
Jó, ha három hónapot kihúzunk.
A BEATLES BEVESZI NEW YORKOT
A Beatles!
Nem játszhatjuk ugyanazt a zenét 40 éves korunkig.
Negyvenévesen már talán nem is tudunk majd zenét írni.
SZÖKEVÉNY FICKÓ
1969 ŐSZÉN JOHN LENNON KILÉP A BEATLESBŐL, DE ERRŐL SENKI SEM TUD
PAUL ELTŰNIK EKKOR 27 ÉVES
Huszonkét perc múlva egy óra.
Furcsa dolgok történnek a Beatles körül.
Lehetséges, hogy Paul meghalt.
PAUL MCCARTNEY MEGHALT A NAGY ÁTVERÉS
Az elmúlt hetekben Paul McCartney
ELTITKOLTÁK PAUL HALÁLÁT?
halálhíre bejárta a világot.
A Beatles tagjai egy sírnak látszó helyen álltak össze.
Az album hátoldalán Paul hátat fordít nekünk.
Egy másik beszámoló szerint McCartney három éve meghalt
egy autóbalesetben, és hasonmást állítottak a helyére.
Michael McGear, szóval a bátyja, Paul McCartney életben van?
Ez egy kacsa. Nincs rá semmi alap.
PAUL ÖCCSE
Mikor látta utoljára a bátyját?
-Utoljára? -Igen.
Azt hiszem, a temetésén.
A Mull of Kintyre Nyugat-Skóciában.
Gael nyelven ez a „föld vége”.
A legnagyobb dolog ebben a városban,
hogy az emberek azt mondják: „Itt van a Beatle.
Fent van a farmon.”
Ez elég jó.
Le a földre!
És meg ne próbáld felvenni, vagy bajba kerülsz!
Azt hiszem, az történt, hogy megdobtam egy vödörrel.
És ő lefotózott.
Gondoltam, jobb utána menni.
Azt mondtam: „Legyen az, hogy beállunk egy fotóra,
cserébe a vödördobálós képért.”
Nem akartam, hogy arról szóljon minden, hogy:
„Ezen a képen dobja a vödröt.”
AZ „ELTŰNT” BEATLE ESETE PAUL MÉG MINDIG VELÜNK VAN
Mivel Paul milliomos,
el tudtam képzelni, milyen helyen lehet.
De tévedtem.
Paul, a felesége, Linda és a két gyerekük
egy rozzant kis parasztházban él,
amit még egy szegény munkás is vonakodva fogadna el.
Azért mentünk oda, hogy megszökjünk, de én nem tudtam.
A Beatlesnek vége lett.
Ennyi volt az életem.
Azt gondoltam: „Soha többé nem írok le egy hangjegyet sem.”
Magam alatt voltam.
Úgyhogy arra gondoltam: „Iszom egy korty whiskyt. Miért ne?
Talán iszom még egyet. Úgysincs semmi dolgom.”
Ez eltartott pár hónapig, és nagyon rákaptam az ivásra.
De nagyon szerencsés voltam, mert ott volt nekem Linda.
NYOLC HÓNAPPAL KORÁBBAN
London, szomorkás idő lent délen.
Az utolsó agglegény Beatle nem agglegény többé.
Paul McCartney feleségül vette a New York-i Linda Eastmant.
Paul mostohalánya, Heather az első sorban
küzdött az elhivatott rajongók sikoltozásával és zokogásával,
akik megrohanták a kocsi felé tartó friss házasokat.
Miért sírtok, lányok?
Miért sírtok?
Nyugodjatok meg, és mondjátok el, hogy éreztek!
Szerintem… Ez csodálatos!
-Nem kellene ma iskolában lennetek? -De.
Gratulálunk, Mrs. McCartney!
Milyen érzés hozzámenni
a világ egyik legkapósabb agglegényéhez,
rengeteg nő irigykedése mellett?
Remek érzés házasnak lenni.
Vicces, mert azt hinné az ember,
hogy könnyű. Megszöknek, és boldogan élnek.
Hamupipőke és a herceg.
De nem ilyen könnyű.
Azt mondta: „Van egy farmom. Nem fogod szeretni.”
De gyönyörű hely volt.
A semmi közepén.
Távol a civilizációtól.
Felüdülés volt.
HEATHER ELSŐ PIPIJE
Ő MAE
JÓ REGGELT!
Mintha egy új életbe csöppentünk volna,
és mindenre rá kellett jönnünk.
Azt mondtam: „Akkor tűnjünk el!
Szökjünk meg, vissza a kezdetekhez!”
Született egy babánk, Mary.
Linda ötéves lányát örökbe fogadtam.
LINDA LÁNYA
És újra zenélni kezdtem.
Sok szívfájdító dolog történt,
PAUL ÉS LINDA LÁNYA
de anya azt mondta:
„Énekeljünk, írjunk zenét, legyünk együtt!”
Lovakat és juhokat tartunk, saját zöldséget termesztünk.
Vegetáriánusok lettünk.
Ez az egyetlen hely,
ahol természetesek lehetünk egy természetellenes világban.
Nem tudok tetőt javítani, ezt nem tudom átérezni.
Hétköznapi életet akart élni.
Mert a Beatles tagjának lenni egyáltalán nem volt hétköznapi.
HAJBÉKE ÁGYBÉKE
Azt hihetik, fel fogom hevíteni a forradalmat.
Én lehűteni akarom.
Szappanként áruljuk.
Addig árulják, míg a háziasszonyok azt nem gondolják:
„Béke van, vagy háború. Ez a két termék létezik.”
EMLÉKEZZ!
A Beatles feloszlott, de ezt szinte senki sem tudta.
A menedzserünk azt mondta: „Ne szóljatok senkinek!
Elintézek egy jobb szerződést a Capitol Recordsnál.”
És mi beleegyeztünk, hogy nem szólunk.
VÁLÁS! NEM!
Bár John végzett az egésszel.
A Beatles egy szobor vagy egy múzeum.
És ebben a korban nem kellenek múzeumok.
A Beatles pedig múzeummá vált, ezért szemétben a helye.
Nincs pozitívabb módja a béke melletti kiállásnak,
mint ágyban ülni?
John saját zenét kezdett írni. És én is.
Eltávolodtunk egymástól.
Úgyhogy magamba kellett néznem,
megvizsgálnom a világomat,
és találni valamit, ami nem a Beatles.
1970. JANUÁR
Az új zenei karrier kezdetén két csodás szövetségese volt.
Az egyik Linda, a másik pedig egy üres papírlap.
Az album elején ajtónyikordulás hallatszik.
A hátsó ajtónké. Úgy gondoltam, ez szuper.
Azt mutatta, otthon vagyunk.
Volt egy négysávos gépem,
és bedugtuk hátra a mikrofonokat.
Ez lett az első szám.
Ne sírj, kisbabám!
Ne sírj!
Apa játszik neked egy altatót.
Aztán arra rágitároztam.
Majd ment rá a basszus.
Sok számot raktam így össze.
Imádok így összerakni dolgokat.
Így maradok szabad.
Mondhatni, feltalálta a lo-fi stílust.
ÍRÓ
McCartney-t tekinthetjük az alternatív rock kezdetének.
És hogy mit csinált valójában?
KREATÍV IGAZGATÓ
Kísérletezett.
És hirtelen lett belőle egy album.
Azt jelentette, nem adtam fel.
Mindig is úgy írtam, hogy elvonultam valahova.
A legelején ez a vécé volt.
Azután kerestem egy szekrényt a lépcső alatt,
hogy megszökjek a világ elől,
és a legszemélyesebb gondolataim támadhassanak.
És most.
Megpendítesz egy húrt,
és látod, merre vezet, mintha morzsák lennének.
Csak emlékek.
Talán megbánás.
Vagy akár a jövő.
Az ember néha kitalál karaktereket.
De természetesen mindig saját magáról szól.
Ha az embernek valami gondja van, a dalban kibonthatja.
Szerintem ez a tökéletes terápia.
Egy nap az Abbey Roadon voltam.
Paul a kettesben hallgatta a felvételt.
Bedugtam a fejemet,
ő meg mutogatott, hogy menjek be.
Álltam, és hallgattam a zenét.
Megkérdeztem, kik játszanak.
Azt felelte: „Én csináltam az egészet.” Hogy mi?
Nem arról van szó, hogy kételkednék a szerelmemben,
de a fejemben jóval hevesebb a párbeszéd.
Belekeverem a felnőttségtől való félelmet.
1970. ÁPRILIS
Mindig azt mondtuk, hogy a Beatles nem oszlott fel, pedig egyértelműen de.
Arra gondoltam: „Túl régóta megy ez.”
Felolvassa valaki a nyilatkozatot?
-Nem, ez az egyetlen nyilatkozat. -És elszabadult a pokol.
KÉRDÉS BEFOLYÁSOLTÁK JOHN KÍSÉRLETEZÉSEI…
LÁT RÁ ESÉLYT, HOGY A LENNON-MCCARTNEY
ÚJRA AKTÍV DALSZERZŐ PÁROS LEGYEN?
VÁLASZ NEM.
MIK A TERVEI? NYARALÁS? MUSICAL? FILM? VISSZAVONULÁS?
AZ EGYETLEN TERVEM, HOGY FELNŐJEK.
Egyszer régen Beatlesnek nevezték magukat.
Paul McCartney ma kiszállt.
Azt mondja, saját zenét fog írni.
A történészek egy nap talán a Brit Birodalom hanyatlásának
mérföldköveként hivatkoznak rá.
Feloszlik a Beatles.
Felhívott aznap, és azt mondta, ő is kilép a bandából.
Annyit mondtam: „Jó.”
Mert ő akarta a legjobban a Beatlest.
John dühös volt rám. Ő akarta kimondani.
Én arra gondoltam: „Miért nem tetted?”
PAUL KISZÁLL A BEATLESBŐL
John miatt oszlott fel a Beatles. De engem okoltak.
És ez egy elég nagy súly.
Ha a világ legnagyobb bandájának tagja voltál,
mihez lehet kezdeni utána?
Nem szabad elfelejteni, két liverpooli kölyök voltunk, akik nem tartottak sehová.
Gyerekként álltunk a Mersey partján,
és azt kérdeztük: „Mi az, apa?”
„Az a túlpart, fiúk.”
És ez azt jelentette, hogy elérhetetlen.
Mikor eljöttem Liverpoolból, és új életet kezdtem Londonban,
néha volt egy kis bűntudatom a távozás miatt.
Nem lenne remek visszatérni a régi szép időkhöz?
Albert bácsi részegen fekszik az asztalon, apa pedig üldögél,
és ha szerencsénk van, ad borsós szendvicset.
Ide nem tudtak követni.
Szomorú valóság ez a távolság köztünk.
Életemben először voltam egyedül.
Tudok egyedül lenni?
Egy este Linda mellett feküdtem az ágyban. Egyszer csak
azt mondtam: „Ha új bandát csinálnék, szeretnél benne lenni?”
Ő meg azt felelte: „Igen.”
Ilyen egyszerűen. Oké, két tag meg is van.
„De én fotós vagyok. Nem játszom hangszeren.”
Azt mondta: „Ez a C hang. Megtanultad.”
NEW YORK 1970. OKTÓBER
Az első lemez, a McCartney Paul McCartney-album volt,
ezért sokan megvették.
De nem értették, mit akart Paul csinálni.
Érezni lehetett a csalódottságot.
„Talán nem is akkora tehetség.”
Úgy gondoltam: „Most egy egyszerű albumot csináltam,
kezeljük rendes lemezként!”
-Oké, ez egy C. -Ez egy C.
Csináltam innen párat.
Az új album a hétköznapi életet ünnepelte.
Egyedül vágsz neki az életnek, családot alapítasz.
Ez te voltál?
Igen, szórakoztam egy kicsit.
Szórakoztál? Akkor nálunk kellene játszanod.
Alig vártam a munkát.
STÚDIÓDOBOS
Tudtam, hogy ő a világ legismertebb zenésze.
De ez nem a szokásos stúdiózás volt.
Mivel házasok, Paul,
mikor fedezte fel, hogy Linda tud énekelni?
A nászéjszakán.
Tetszett a hangja. Nem operai stílusban énekelt.
Nem is bluesosan.
De különleges hangzást ad.
Több volt éneklésnél.
Úgy gondoltam, a számok közepén kell használnunk.
Erre kellene ráénekelned. Dupla hangsávot.
Énekeljek rá? Mindketten?
-Igen. -Miért ne?
Paul egész életében a Beatlesszel csinált zenét.
És most valaki mással csinálta.
Nagyon boldog volt.
Tudtuk, hogy valami aggasztja, de azt a munkába nem hozta be.
A tündérmese úgy szólt, hogy sok pénzt kerestünk,
csodás zenéket írtunk, aztán feloszlottunk, és kész.
De nem így történt.
A szerződések, amiket a Beatles ’68-ban aláírt,
azon alapultak, hogy a banda soha nem oszlik fel.
Nem volt rá mód, hogy egyiküket kivonják a partnerségből.
Senki sem szereti a korlátokat.
A legrosszabb viszont az volt,
ALLEN KLEIN A BEATLES ÚJ MENEDZSERE
hogy John hozott egy menedzsert, akit nem bírtam.
Allen Klein klasszikus New York-i volt. Ügyvéd, de egyben bűnöző.
Lecsípett a tetejéből,
de aztán az aljából is.
De John Lennon imádta Kleint.
John azt mondta: „Talán rohadék, de a mi rohadékunk.”
És én átláttam rajta. Ahogy a dolgok mentek,
Allen Klein felemésztette volna a Beatles vagyonát.
Kedves disznó! Semmi közöd a dolgaimhoz, úgyhogy maradj ki belőlük!
Baszd meg! P.M.
Sok évig köti szerződés az Apple-höz.
Annak, hogy elhatárolódott tőlem, nincs igazán hatása.
Emlékszem, volt egy nagyon furcsa rémálmom.
Allen Klein egy fogorvos.
És ki kell húzatnom egy fogamat.
Aztán felébredek.
Úgy éreztem, küzdenem kell.
A sógorom és az apja sokat segítettek.
ÜGYVÉD
Azt mondták, pereljem be őket.
Azt feleltem: „Allen Kleint beperelem. A Beatlest nem.
Ők a társaim.”
Utálni fognak érte. A nyilvánosság is utálni fog.
Én is magamat.
De másként sosem jutnék ki.
PAUL A BÍRÓSÁGTÓL VÁRJA A BEATLES VÉGÉT
Jó estét! Zenei meglepetés következik, a Beatles bukása.
Londonban ma megkezdődött Paul McCartney jogi kísérlete
a Beatles társulásának felbontására.
Állítása szerint a számláik állapotát látva
senki sem tudja, hová tűntek a milliók.
A négy Beatle közül hárman egy másféle nehéz nap
éjszakája elé állították negyedik társukat, Paul McCartney-t.
PAUL TILTAKOZÁSA
A Beatles tagjai arrogánsnak, indulatosnak,
elkényeztetett gyereknek írták őt le.
Tudom, hogy rokonok vagytok.
Igen, de nem bólintok rá Kleinra.
Eastmanék kezelik a munkáimat.
Az istenit, ne légy hülye! Össze kell tartanunk.
A West Enden talán volt egy színdarab is.
Úgy jelenítették meg Pault, mint aki miatt feloszlott a Beatles.
Össze kell tartanunk, vagy élve felfalnak.
A NÉGY BEATLE… ÉS BERT
Hagyd ezt! Szerelemben és üzletben nincs szabály.
Mostantól Eastmanék kezelik a munkáimat! Nem mondok többet!
A Föld mindent elnyelt.
JOHN FIA
A világban óriási hír volt a Beatles feloszlása,
különösen a tagok világában.
Meglepetés!
Apám kemény volt.
Helló!
Szerintem Paul is kemény volt.
Csak kedvesen viselkedett.
Mit gondolt Paul albumáról?
Borzalmasnak tartottam.
Szerintem jobbat fog csinálni, ha az ijedtség ráveszi.
De az első album nem volt több
fényjátéknál és… füstnél.
Az iskolában más voltam. Mindig más voltam.
De általában kibaszott fogorvost próbáltak csinálni belőlem.
Aztán a kibaszott rajongók kibaszott Beatle-t próbáltak csinálni belőlem.
A kritikusok pedig Paul McCartney-t akartak csinálni belőlem.
Paul azt hitte, ő a kibaszott Beatles, pedig nem volt.
Allen Klein valami borzasztó, milyen kavarást csinált.
Folyton Paullal kellett foglalkoznia. Szívszorító volt.
A Rettegett Ivánra emlékeztetett, a filmre.
„Egyedül a 'Yesterday’-t csináltad.” Ezt Allen Klein sugallta neki.
De a tudatom mélyén arra gondoltam:
„Ja, csak a 'Yesterday’, a 'Let It Be’, a 'The Long and Winding Road’,
az 'Eleanor Rigby’, a 'Lady Madonna’. Baszd meg, John!”
Hogy alszom éjjelente? Egészen jól.
De ne feledjük, hogy Johnt tinédzserkora óta ismertem.
És ezt szerettem Johnban.
Őrült egy rohadék.
Egy csodás, őrült fickó.
Hallgassák meg ezt!
Menő, klassz, listavezető, a Led Zeppelin.
A Led micsoda?
Led Zeppelin. De félek, hogy te meg a többi apuka
sosem hallott róluk, de ez a brit banda
zenei történelmet írt ma. A Melody Maker olvasói
a világ legjobb bandájának szavazták meg őket. Ez azért jelentős,
mert nyolc éven át a Beatlesé volt a cím, de nekik vége.
Visszatekintve, Paul nagyon nem volt menő a ’70-es évek elején.
Konzervatív volt. Béna. Unalmas.
Háziasszonyoknak és nagyiknak írt zenét.
Az embereket a fiatal zenészek érdeklik,
nem az, hogy mit reggelizett Paul McCartney.
SZERKESZTŐ
1971. MÁJUS
Miért Ram a címe?
Faltörő, akár egy kos. Előre. Tovább.
És sokan tudják,
hogy nagyon szeretem a juhokat.
Kijött a Ram, és a sajtó szétszedte.
A Ram jelképezi a rockzene ’60-as évekbeli szétesésének mélypontját.
A Ram hihetetlenül lényegtelen és elképesztően jelentéktelen…
még nem szeretni vagy utálni is nehéz.
Hogy végül mit akar kezdeni vele,
-az rejtély -Rolling Stone magazin
Őrület.
Vannak, akik szerint ez az album bukás.
De a Ram épp, hogy nem akart Beatles-lemez lenni,
és szerintem ez adja a báját.
Igen, a Ram mestermű. Imádom.
Nem tudom, mit csinálok.
Hogy csinálhatnék valaha olyat, ami csak megközelíti a Beatlest?
Lehetetlen.
A lemez, amit a top ötbe várunk
a héten, a The Moody Blues nevű angol bandáé.
Ha sikerül nekik, visszahívjuk őket egy újabb fellépésre.
Következzen tehát a Shindig!-ben a hét dala, a „Go Now!”
Denny Laine-t akkoriból ismertem, amikor a Moody Bluesban volt.
GITÁROS
Sokszor jártam nála.
Egyszer adott egy gitárt. Egy évig nálam volt.
Mondhatjuk, hogy barátok voltunk.
Egy nap felhívtam…
„Mit szólnál egy közös bandához?”
Denny gitározna, én meg nyilván basszusgitáron játszanék.
Ami pedig a dobost illeti,
kell az ember mögé egy jó motor.
Paul felhívott. Azt mondta: „Hiányzik a régi bandám.
Szeretnék összerakni egy újat.”
Azt feleltem: „Jó, oké.” És ennyi volt.
Elmész Skóciába, megállsz egy gazda házánál,
és megkérdezed, hogy lehet eljutni Paulhoz.
Hogyne.
És ott volt, a semmi közepén.
Mindenki juhokkal foglalkozott. Skócia ilyen.
Ott nem lehet mást csinálni.
Csak az éli túl a hegyekben.
Volt egy kis stúdiója. Nem is stúdió. Inkább pajta.
Rude Studiónak nevezte.
Azt mondta: „Mind a részesei leszünk.
Amit én csinálok, azt ti is.” Olyannak akarta ezt…
Olyan ismertté akart tenni minket, mint a Beatles.
Azt mondtam: „Oké.”
Paul gitárost keresett,
SZÓLÓGITÁROS
Denny pedig megemlítette a nevemet.
Megkérdezte, be akarok-e szállni.
Volt gitáros, aki egy ujját odaadta volna,
hogy bekerüljön.
Paul McCartney nem hülyékkel fog összeállni,
az egyszer biztos.
GALÉRIA ÉS SZÍNHÁZ
A WINGS ELSŐ PRÓBÁI 1972. FEBRUÁR
Még egyszer!
Ez az!
Úgy gondoltam, az alapoktól kell kezdenünk, ahogy a Beatlesszel.
Kettő, három, négy.
Ezért útra keltünk.
Amikor elindultunk, fogott egy térképet, és megkérdezte, hova mennénk.
-És ki vezet? -Egy kicsit én.
Jöttek a gyerekek, a kutyák.
Mint a vándor trubadúrok.
Elmentünk a Nottinghami Egyetemre. Az volt az első.
A roadie általában bement.
„Kint ül a kocsiban Paul McCartney.
Szeretnék, ha játszana holnap?”
Azt felelték: „Tűnés! Fontosabb dolgunk van.”
Aztán kijöttek megnézni a kocsit.
„Ja. Jöhet, persze.”
A WINGS MEGLEPETÉSKONCERTJE 8.30-KOR A HAVELOCK HALLBAN
Szedjetek 50 pennyt belépőre!
MCCARTNEY TURNÉZIK
Nem a semmiért csináljuk. Ja.
És ami a legjobb, hogy utána volt egy nagy zsák 50-esünk.
Látták Peter Sellerst a Hüvelyk Matyiban?
Egy nekem. Egy neked.
Benne voltam az Apple-ben és a Beatlesben,
és sosem láttam pénzt.
Ezzel visszatértem a Cavernbe.
Mintha egy új élet kezdődött volna.
Közben megtanultuk, hogyan legyünk a Wings.
El fog jönni az idő, amikor a csúcsra érünk.
1972. JÚLIUS
A privát turné után, amikor brit egyetemeken tűntek fel,
a Wings 26 állomásos európai turnét kezdett vasárnap este.
Miért itt?
Itt nagyot mehetünk.
Meghívtak a Madison Square Gardenbe.
Ahogy én látom, csak egy fickó vagyok,
aki régen egy Beatles nevű bandában volt.
A Beatles feloszlott, ilyenkor az ember
keres valami újat, és én is ezt csinálom.
Ez pedig egy Wings nevű banda, és remekül érezzük magunkat,
olyasmiket csinálunk, amit a Beatles soha.
Jó estét mindenkinek! Negyedszerre látogattak el Hollandiába
Angliából, ők a Wings!
Különleges izgalom ez.
Egy jó közönség hihetetlen dolog. Mint egy szoba, tele 4000 szeretővel.
Paul McCartney és a Wings!
EURÓPAI SZÁRNYALÁS
Családként éltünk.
Nem voltak dadusok.
Bedobtak egy párnát a fiókba.
SZÜLETETT 1971-BEN
Ott aludt a baba.
Van fent pár matracunk,
úgyhogy utazgathatunk. Fantasztikus.
Az emberek azt hitték, megőrültünk, de mi így csináltuk.
Érdekes volt látni az embereket,
ELŐZENEKAR
akik nézték a buszt.
Olyan volt, mintha a szemüket mágnesként vonzaná Paul arca.
Fura volt.
Egy nap megálltunk egy pihenőben, hogy elmenjünk mosdóba.
Megkérdeztem, jön-e, de azt mondta, nem.
„Nem állhatok be egy piszoárhoz, hogy valaki azt mondja: 'Hé, maga…
Helló, Paul!’”
Igen.
Azt mondta: „Megtanultam a Beatlesben,
hogy ne legyen rá szükségem.”
Azt próbálta tudatosítani, hogy: „Barátok vagyunk, egy hajóban evezünk.”
Ez persze nem volt igaz.
1973. MÁRCIUS
A növényeket cserepestől vitték be a bíróságra.
Egy helyi rendőr bukkant rá, aki körülnézett
az üres McCartney-farmon.
Az üvegházban, úgy gondolta, kendert talált.
Örülök, hogy így végződött, és nem börtönnel.
Lehetségesnek tartotta?
Igen, de meglettem volna,
ha magammal vihetem a gitáromat,
ha írhatok pár új zenét, meg ilyesmik. De nem vártam.
A bíróságon azt mondták, nagyon érdekelte a kertészet.
Ez meglepheti néhány barátját.
Mikor kezdődött?
Pár évvel ezelőtt.
És hol kertészkedett?
A farmon. Igen.
Az apám lelkes kertész. Ragadt belőle rám valami.
A magokat állítólag küldték önnek.
Miért vetette el őket?
Sok magot kaptunk a postával.
Nem tudtuk, mi micsoda. Mindent elültettünk.
És ötről kiderült…
Ötről kiderült, hogy illegális.
A bíróságról távozó McCartney,
aki két hetet kapott a bírság rendezésére,
jó fejnek nevezte a bírót.
Nagyon lelkes vagyok,
és a kezdeti lelkesedés az, ami megoldja a dolgokat.
De az én esetemben soha senki nem mondta, hogy ostoba ötlet lenne.
Hogy ne csináljam.
Ezért mindenki mást okolok.
1973-ban Paul csinált egy tévéműsort.
De néhol rettentő bizarr volt.
Imádta ezt a pipogya szart.
Emelj már fel!
Köszi, haver!
Bocs a késésért. Volt egy kis gond a lépcső alatt.
Mint ezt a Bruce McMouse-dolgot az élő műsorból.
Nem nyerő. Nagyon nem.
Rendes kis fickó vagy, ugye?
Óvatosan! Féltékeny lesz az asszony.
1973-ra a dolgok általánosságban kezdtek elég csúfossá válni.
Emberek haltak meg.
És volt egy érzés, hogy a rockzenének kellene
a lázadás és a forradalom hangjának lennie.
LEÁLLÍTHATJUK A HARCOT
Nem csupa móka volt minden.
És én ezt megértem.
De nem mindenki képes rá.
És nem mindenki akarja megtenni.
„Mary kicsi kurva báránya?” Megőrültél?
Most olyasvalakiről van szó,
aki megszenvedett a „Mary kicsi bárányá”-val.
Henry McCullough.
Egy táncstúdióban voltunk, próbáltam megtanulni
a kabarétáncokat, meg ilyesmik. Gitáros vagyok, a fenébe is!
Egyesek szerint remek volt,
hogy már az elejétől benne voltam ebben.
De ez elhalványul.
WINGS AGRESSZÍV EGYSZERŰSÉG
A Wings először béna volt.
A szakadás óta John kijött
1972-ES INTERJÚ
a zseniális Imagine-nel.
George-tól tetszett az All Things Must Pass.
Szerintem sokakat meglepett.
Ringo csodás.
Kiadta a Beaucoups of Blues című albumot, tetszett.
Talán McCartney-ról beszéltek a legtöbbet,
mert sokan csalódtak benne.
Inkább hallgatnám Paul McCartney-t, mint Lindát.
Ön talán a banda minden tagjánál több kritikát kap.
-Igen. -Hogyan kezeli?
Azt hiszem, javul a helyzet.
Ki az a Linda Eastman?
Ez az! Ki az?
-Mi az? -Kicsoda ő?
Paul feleségének kellene lennie.
De uralkodik felette, őrzi őt. Paul táncol, ahogy ő fütyül.
Miért? Nem tudom.
Nem tud énekelni.
AKIT NEM SZERETNEK?
Nem tud zongorázni. Semmit.
LINDA FALS HANGJA
Megőrültek. Minek kell az öreglány a bandába?
LINDA NEM HELYETTESÍTHETI JOHN LENNONT
Ki a fene ez?
MIT KÉPZEL MAGÁRÓL?
Az emberekben rólam élő kép messze áll a valóságtól.
De nem érdekel. Amúgy sem akarom, hogy ismerjenek.
Egy elvált nő voltam, aki egy gyerekkel élt New Yorkban.
Recepciós voltam egy stílusmagazinnál.
És csak úgy szórakozásból fotózgatni kezdtem.
Aztán hirtelen elkezdtem munkákat kapni.
Olyan sokat láttam és éreztem a lencsén át,
eltűntek a bizonytalanságaim.
Megfeledkeztem magamról.
Innen tudtam, mikor kattintsak.
Ekkoriban ismertem meg Pault.
Ha megnézzük ezt a két képet kettejükről,
LINDA FOTÓJA
bár teljesen különböző háttérrel rendelkeznek,
hasonlóan gondolkodnak.
PAUL FOTÓJA
Amikor portrét fotóznak,
olyan, mintha egy barátra néznének.
Linda teljes értékű személyiség volt.
Paul korábban nem találkozott ilyennel.
Amilyen sosem voltam.
Amilyen sosem leszek.
Gyönyörű.
Hogy kerülök én Paul McCartney mellé?
Részben igazuk van.
Mit művelek? Sokkal jobb énekesek vannak.
Nem olyan volt, akit az ember
PAUL ÉS LINDA LÁNYA
bevesz a bandájába.
Amin együtt és különösen neki keresztül kellett mennie,
amikor izolálták a hangját, és kigúnyolták őt,
összetöri a szívemet. Tudom, milyen fájdalmas lehetett.
Tudom, hogy fájt neki. Nem volt érzelemmentes.
De szerintem mutatja a bátorságát és az energiáját.
Ez az oldala felerősítette Paul olyan oldalát, amit talán elvesztett.
Ezért vagyok itt.
Nem azért, mert a legjobb billentyűs lennék.
Hanem mert szeretjük egymást.
Sokat tanultam tőle.
Ha kritizáltak minket,
csak még eltökéltebbek lettünk, hogy bizonyítsunk.
Üdv újra! Egy héttel ezelőtt a Beatles három tagja,
1973. ÁPRILIS
John, George és Ringo szakított
gyors beszédű menedzserükkel, Allen Kleinnel.
Nem akarok részletekbe bocsátkozni.
Mondjuk, hogy Paul gyanúi igazak lehettek.
A média és a rajongók oldalt akartak választani.
A valóság az, hogy több volt köztük a hasonlóság, mint a különbség.
Paul nem érzi úgy, hogy támadtam volna őt,
múlt héten együtt vacsoráztunk.
Barátok voltak, szidták egymást…
Ha nem veszekedhetek a legjobb barátommal,
akkor nem tudom, kivel tehetem.
Még egy kérdés. A kéz a falon…
Ilyen volt a dolog. Ha összekaptál Johnnal,
és felfokozódott a hangulat,
ő levette a szemüvegét, letette,
és azt mondta: „Én vagyok az.
Még mindig az a srác, akit szerettél Liverpoolban.
Csak én.”
Fiatalember, az első sorban!
Meghallgatta McCartney új albumát,
és ha igen, hogy tetszett?
-A Wings albumát? -Igen.
Alakul. Voltak gyengébb részei.
Voltak jobbak. Jó irányba halad.
-Kezd visszatérni? -Muszáj lesz neki.
Megvan benne valahol.
Valami izgalmas helyet kerestem
a következő album felvételéhez.
Úgy gondoltam, kérek egy listát az EMI-től
az összes stúdiójukról a világon.
Kiderült, hogy van stúdiójuk Németországban, egy másik Rióban. Kínában.
Volt egy Afrikában.
GONDOLJ NIGÉRIÁRA!
1973. JÚLIUS
Fela nagyon menő volt.
Sosem hallottam még hasonlót életemben.
Azt mondtuk, irány Afrika!
Denny Laine és Linda benne voltak.
Az indulás előtti este a többiek
felhívtak, és azt mondták, nem jönnek.
És kiléptek.
Tényleg úgy éreztük, hogy család vagyunk.
De évekig éltünk nagyon kevés pénzből.
Azt akarta, hogy John, Paul, George és Ringo legyünk.
De csak Paul McCartney volt, és akik együtt játszanak vele.
A banda fele lépett ki egy héten belül, és ő nem kérdezte, miért.
Nem akartam többé a részese lenni, mert nem volt valódi.
Egy álom volt.
Ennyi.
Nem tudtam mindenről.
Nem a pénzügyi osztály voltam, hogy azt nézegessem, ki mennyit kap.
Úgy gondolkodom, hogy akkor legyenek jobbak nálam.
Írjanak jó dalokat. Az megoldja a gondokat.
Az első reakció után, ami a harag volt,
átváltottam baszdmeg-módba.
Megcsinálom a valaha volt legjobb lemezt.
A gép pilótájával figyeltük a landolást.
Pára lengte be a dzsungelt.
Azt mondta: „Az ott a reptér?”
„Nem. Szerintem az az. Igen. Az.”
„Nem, ez az, kicsit balra.”
Mind azt kérdeztük, mibe kevertük magunkat.
ISTEN HOZTA NIGÉRIÁBAN, AHOL A GYEREKEK BOLDOGOK ÉS EGÉSZSÉGESEK
Sokkoló volt.
Azt hittem, Lagos Afrika zenei fővárosa.
Nem néztem utána semminek. Csak jól hangzott.
Aztán elmentünk a stúdióhoz. Kicsit sem hasonlított az Abbey Roadra.
Nem volt dobfülke.
HANGMÉRNÖK
A mikrofonválaszték egy doboz régi mikrofon volt.
A stúdió végében volt egy ajtó. Azon túl
egy gyár, ahol a lemezeket nyomták.
Ötven-hatvan ember nyomta a lemezeket.
Egyik este sétáltunk,
és figyelmeztettek, hogy: „Erre ne menjenek!”
Azt mondtam, oké, nyugi!
Aztán megállt egy kocsi.
Kivágódtak az ajtók,
és kiugrott hat fickó,
kést fogtak ránk, és kiraboltak.
Linda azt visította:
„Ne érjenek hozzá!
Zenész!”
Mintha ez segítene.
Minden demó és felvétel odalett.
Visszamentünk a stúdióba, és azt mondták:
„Mázli, hogy nem öltek meg.”
„Kösz. Mehet a felvétel?”
Csak magunkra számíthattunk.
Egy különös vidéken, különös helyen,
szinte esélytelenül.
De összejött.
Az életben el kell engedni a dolgokat.
A srácok nem akartak Lagosba jönni.
Dühös voltam, aztán elengedtem.
Amikor ellopták a demókat,
dühös voltam.
De aztán el kellett engednem.
A stúdióban kaptunk egy hívást.
Volt egy ötlete.
Alapvetően egy jó pár híresség, akik kitörnek egy börtönből.
Nagyon személyes ötletnek éreztem.
És hirtelen jött az áttörés.
Nagyon sok ember menekült
a ’70-es évek elején.
Sokan, akik otthagyták a társadalmat.
Mindenki bandita volt.
Nagyon sokan.
És most egy pillanatig ne mozduljatok!
Kész? Ne mozdulj!
Denny, felemelnéd a fejed egy kicsit?
A BEATLES FELOSZLÁSÁNAK VÉGLEGESÍTÉSE 1974
Maga mögött akarta tudni a múltat, és tovább haladni előre.
Sokan kritizálták a Wingst.
Ez az ő véleményük.
De ettől muszáj azt mondani, hogy: „Oké, akkor ezt figyeljétek!”
ALBUM ÉS KISLEMEZ ELSŐ HELYEN - ÚJRA!
Paul McCartney szökevény lemeze az Apple-ön.
A legnagyobb szólósikert elérő Beatle
a feloszlás óta Paul McCartney.
Ez az album sokkal jobb, mint a korábbiak.
Ezúttal nem érdekel, másoknak tetszik-e,
mert nekem tetszik.
Összeraktuk. Házi készítésű Wings.
Valami mást akartam csinálni,
próbáltam elszakadni a hagyományoktól, amiken felnőttünk.
A szabadságról szól.
Nagyon köszönöm! Remek volt.
Úgy nézel ki, mint a képeken.
Jól van, srácok!
Sok kritikát kapott a Band on the Run előtt,
amivel tulajdonképpen felnőtt a Beatlesben töltött idő után.
Egyetért?
Nem.
És most, hölgyeim és uraim, hadd mutassam be
Mary McCartney-t, aki elénekel egy dalt.
Te jössz, Mary. Itt a lehetőség.
SZERETEM A FARMOT. JÓL ÉREZZÜK ITT MAGUNKAT
Mi voltunk egymás szórakozása.
Kifestettük egymás arcát…
Nem is tudom. Csak úgy…
Bármi megtörténhetett.
Mindketten fiatalon elvesztették az édesanyjukat.
Ezért volt olyan fontos számukra a család.
Mert tudták, hogy bármikor elveszíthetik.
Anya 14 éves koromban halt meg.
Nagyon lesújtott.
A munkába temetkeztem.
Én ilyen vagyok.
Nem bír nyugton ülni. Az agya folyton zakatol.
Munkamániás.
Van ilyen szó.
Nem is tudom. A zene nem munka, az játék.
Inkább játékmániás vagyok.
Megbocsátanak egy pillanatra?
Csörög hátul a telefon, fel kell vennem.
Elnézést kérek!
Halló!
Most nincs itt.
Mennyi most az idő?
Három óra múlt?
Legyen úgy!
Jól van. Viszhall!
1974. AUGUSZTUS
Vártunk, amíg elég dalunk gyűlt össze egy nagy,
világ körüli turnéra.
És ez volt a jutalom.
Úgyhogy összeraktam egy új bandát.
Wings, második kör.
Oké. Egy, két. Egy, két, há’, négy.
Láttam korábban egy nagyon fiatal gitárost,
egy ifjú zsenit.
A neve Jimmy McCulloch.
És Geoff Britton, egy megbízható rock and roll dobos.
A banda zeneileg remek.
DOBOS
A One Hand Clappinget hallgatva látjuk,
hogy ez a valaha volt legtökösebb munkája.
-Nem, a dob. -A dob…
Itt jön be…
A dob egy ütemmel hamarabb lép be.
Nem. Túl későn lép be.
Vegyük fel újra!
-De jó volt? -Csak vegyük fel újra!
De az összetevők nem stimmeltek.
Azt akarja, hogy normálisak és egyenlők legyetek.
De nem vagytok azok, mert ő egy világsztár,
te meg egy zöldfülű senki.
Ez a felállás sem tartott sokáig.
Mindig a zene az első,
és ha nem illenek abba a világba,
menniük kell.
Vicces dolog a Wings felállása.
Henry McCullough ment,
és jött Jimmy McCulloch, őt máshogy kell írni.
Volt Denny Laine és Denny Seiwell.
Ment Geoff Britton, aki angol,
és jött Joe English, aki amerikai.
AZ ÚJ DOBOS
Tessék, a fenébe is!
Zavarba ejtő az egész.
De végül is mi találtuk ki a Spinal Tapet.
Mindig azt mondtam magamnak,
én vagyok a megdicsőült kísérőzenész,
de sosem éreztem így.
Inkább család ez.
Mutatkozz be a kamerának!
Helló! Joe English vagyok.
A New York állambeli Rochesterből,
a jó öreg Amerikából.
Joe English vagyok.
Glasgow-ból, Skóciából.
A nevem Joe English,
Liverpoolban születtem.
Joe English vagyok,
és New York Cityben születtem.
Hogy más is legyen,
én Denny Laine vagyok.
ÁLLAMI NŐIFODRÁSZ-VERSENY ÉS VÁSÁR
Gyönyörű.
Csodás felvétel.
Liverpoolban az emberek nem szeretik a főnököket.
„Egyik a másik ellen” érzés.
Én egyenlőséget akartam,
de az emberek az én bandámként tekintenek a Wingsre.
Ezért megpróbáltam jó főnök lenni.
Vegyük feljebb a világítást!
Majd csak Paullal kell újra megcsinálnunk,
úgyhogy várhatunk.
Hány éves most, 31?
Harminchárom.
Kicsit öreg a rockhoz.
-Túl van a csúcson? -Vénséges.
Tudja, mit? Jöjjön el a koncertre!
És utána… Nem.
Nem csinálnám, ha így gondolnám. De jöjjön el!
És ha tetszik,
mondja meg, túl vagyok-e a csúcson, oké?
Az új cuccal, a Rhodeson.
Ez a normál hangerő, meg minden?
A basszust teljesen fel kell nyomni, és…
Azt hiszem, ez a normális.
Egyértelműen ideges volt,
hogy hogyan fogadják majd.
Először álltak nagy közönség elé.
Érthető,
hogy nagy felelősséget érzett.
Vajon menni fog?
Ijesztő pillanat volt.
Miért keverem magam ilyen helyzetekbe?
NÉHÁNY HÉTTEL KORÁBBAN
A turné előtt elutaztunk Hawaiira.
Egy kis nyaralás, vagy ilyesmi.
Egy elég furcsa házat vettünk ki.
Ne menj a víz közelébe!
Nem a partról mentünk a vízbe.
Hanem egy kisebb szikláról.
Amikor ki akartunk jönni,
meg kellett várni a hullámot,
és az elég magasra emelt,
hogy elérjük a szikla tetejét.
Aztán változott az időjárás.
Nem számít.
Még mindig tudom, hogy kell be- és kimászni.
Bementem, ahogy szoktam. Egyedül.
Úszkáltam egy kicsit.
Aztán gondoltam, ideje kijönni.
Felugrottam,
de a hullám belökött a vízbe.
A Beatles az egyik fellépésen piros szegfűt tűzött,
Paul pedig fekete nőszirmot.
A fehér vízben úszok.
Kezdek kicsit fáradni.
Látom a következő hullámot.
Feldagad, én meg:
„Oké, gyerünk!”
Nem, visszalökött.
Most már kezdek aggódni.
Ott vagyok a fehér vízben, mintha egy mosógép lenne.
De át kellett jutnom rajta.
Azt mondom Istennek: „Oké, Uram,
odaadom neked mindenemet.
Csak dobj ki!”
McCartney-t értesítették, hogy elmarad a tervezett japán turné,
az Angliában kannabiszbirtoklásért hozott ítélet miatt.
Helló, Japán népe!
Paul McCartney vagyok a Wingsből,
és nagy sajnálatomra
most nem tudunk Japánba menni, hogy megmutassuk nektek a zenénket.
Ha az igazságügyi miniszter szerint nem lehet, akkor nem lehet.
Köszönöm!
Jól van!
Mennyire fontos önnek, hogy élő közönség előtt lépjenek fel?
Sokak szerint, mivel ön gazdag ember,
nincs rá szüksége, hogy valaha is
élő közönség előtt lépjen fel…
Hadd mondjam el! Nashville-ben voltunk.
Hallott már egy Jerry Reed nevű gitárosról?
Épp vele beszélgettünk, és mondtam,
hogy útra kelünk, mire ő:
„Ha én lennék Paul McCartney, megvenném az utat.”
AMERIKAI
SZÁRNYALÁS
TURNÉMENEDZSER
Ausztrália és Európa volt az alap, hogy Amerika jó legyen.
Afelé építkeztünk.
És úgy éreztük, végre megérkeztünk.
Másodszor jártam ott.
A válasz a Beatle-mánia volt.
Szerintem amikor fellépett a színpadra,
úgy érezte: „Tudjátok, mit?
Meg tudom csinálni.
Tudom, mit csinálok.
Visszatértem.”
Paul McCartney az egyetlen a négyből,
aki túlélte az 1970-es évek elejét.
Ő most a legsúlyosabb, legerősebb Beatle.
Az új bandái kritikailag nem voltak olyan elismertek, mint a Beatles,
de a húzóerejüket tekintve nem lehet kérdés.
TAKARÍTÁST KÉREK
-Rossz reptér? -Megyünk a másikra.
Ott vannak a limók és a rendőri kíséret.
Ne várjunk, amíg megpróbál…
-Fogjunk taxikat! -Legyen taxi!
Hívjunk két taxit!
Hahó, tökfejek!
-Szia, Mary! -Nem az.
Hahó, tökfejek!
És a kenguru!
És ne idegeskedj semmin kétszer!
Megvan a saláta?
Mondhatok valamit?
-Ja, a saláta. -Saláta.
-Azt hittem, palántát mondtál. -Mondhatok valamit?
Van egy egész fej.
Nagyon szeretem a koncerteket. Jobb, mint hittem.
Én nem igazán vagyok turnézós fajta.
Otthon ülő vagyok.
Lindának saját stílusa volt.
A legkirályabb megjelenés az egész kurva világon.
Mit vegyek fel?
Ezt megnézném rajtad.
-Ez jó. Farmerrel. -Vagy azzal a szoknyával?
Vegyél farmert!
Annyira… Elnézést, de megelőzte a korát.
Ismerek olyanokat, akiknek a zenei karrierje
nem a Beatlesre és a Wingsre, hanem rá épült.
Szakács és sofőr nélkül.
Nem tudom, hogy csinálta.
Ez király fellépés volt!
Jól van.
A McCartney-műsort minden este kétszer tapsolják vissza,
és a koncertek csúcspontja a „Yesterday”.
Az egyik Wings-turnén
Paul nem volt hajlandó Beatlest játszani.
Miután lezárultak a jogi gondok, McCartney nyugodtan válogatott
Beatles-számokat a Wings-koncertekre.
Megmondom őszintén. Túl fájdalmas volt.
Túl nagy traumát jelentett.
Mintha Beatles-számokat játszva újraélnék valami fura álmot.
Lássuk, erre emlékeztek-e!
BEATLE-FESZTIVÁL AJÁNLAT
Amerikában dübörgött a nosztalgiaipar.
Mióta vagy Beatles-rajongó?
Mióta létezik a Beatles?
Bizarr filmes projektek és színpadi előadások készültek.
A rajongók Beatles-gyűléseket szerveztek,
ahol lemezeket és hasonlókat vehettek.
Még két és fél centis lepedődarab is kapható, amin Ringo Starr aludt.
Érez amiatt bizonytalanságot,
hogy önt valószínűleg örökké
egykori Beatle-ként fogják ismerni?
Nagy kérdés volt, hogy összeáll-e a Beatles.
Mert valahogy elindult ez a pletyka.
Most, hogy Paul a Gardenben játszik ma
és holnap este, sokan találgatják,
hogy vajon van-e esély John ottlétére.
Nemrégiben arról számoltak be, hogy talán
újra beszállna a Beatlesbe.
Sokan beszélnek arról, hogy a Beatles összeállna egy utolsó koncertre.
Ha a Beatles összeállna egy utolsó show-ra…
Összeállhat újra a Beatles?
Van rá esély?
Létezik olyan helyzet…
-Mit gondol… -A Beatles.
-A Beatles.
Mi van a Beatlesszel?
Paul McCartney 12 év utáni első show-ja
a Madison Square Gardenben több mint két órája tart,
és eddig nincs Beatles-hír.
Talán holnap este?
Nem tudjuk, de ott leszünk, hogy kiderítsük.
A promoterek milliókat ajánlanak,
ha egyetlen koncertre újra színpadra lépnek.
Egy nyugati parti promoter kereken 50 millió dollárt ajánlott fel.
A Beatles akár 100 millióig is felmehet.
Már az ENSZ is beszállt, 250 millió dollár.
Amint látják,
itt egy csekk önöknek,
a Beatlesnek 3000 dollárról.
Nincs más dolguk, mint elénekelni három Beatles-számot.
„Szeret téged. Igen, igen, igen.” Tessék, ez ezer dollárt ér.
1976. ÁPRILIS 24.
Lindával John lakásán voltunk a Dakota-házban.
Azt mondta: „Van itt egy műsor, a Saturday Night Live.”
Úgy gondolom, a Beatles a legjobb, ami valaha a zenével történt.
Még annál is több.
Nem csak egy banda, a részünkké váltak.
Velük nőttünk fel.
Izgalomba jöttünk.
Bemegyünk, állítsunk be!
Hahó!
Ez a Saturday Night Live!
De azt kérdeztem: miért?
Úgy értem, ez nekik remek lenne.
De vajon nekünk is?
Körbeértünk, és már más utakon járunk.
Úgy döntöttünk, iszunk még egy csésze teát,
és hagyjuk az egészet.
ALBUMFELVÉTEL
A felvételek során mi azt csináljuk,
hogy lovakat hozunk be.
Sok banda nagyon komolyan veszi magát.
Mi azt mondtuk: „Mi a fene?
Zenészként is szórakozhatunk.”
Igen. Gyerünk, nézd a srácokat!
Mi baj van vele?
Csináljuk meg kicsit jobban, Joe, aztán hallgassuk meg?
Ez a ritmus, ez a…
Ezekben az átvezető részekben is.
Így mehet.
Lássuk! Egy, két, há’, négy.
Ez a tempó.
Énekeljétek, ha megy!
Bizonyítottunk,
és elterjedt a híre, hogy jó volt a koncert.
Nem számít a Beatles.
A Time magazin e heti címlapjára kerültek,
és Paul új bandája az új generáció
hangján söpör végig a vidéken.
Sokan gondolják, hogy nincs visszatérés
a Beatles után,
de sokakat nem érdekel,
hogy nem ugyanaz, mint a Beatles.
Én is közéjük tartozom,
különben nem jöttem volna el.
McCartney diadalmasan tért vissza Amerikába,
egy bandával, amely az év legnépszerűbb zenei eseményét hozta.
Jó, ha van egy bandád, és élőben játszhatsz.
Nevezhetjük ezt fizetségnek.
Valahol megírtad egy szekrényben.
Elpróbáltad,
és ha tetszik nekik,
az nagyon különleges.
Ezt akartuk elérni,
amikor a Wingsszel elkezdtük az alapoktól,
addig, amíg a csúcsra nem értünk.
Úgy gondoltam: „Igen, ez a fizetség.”
Viszontlátásra!
A backstage-ből beszélek most,
a Gardenből.
Sajnálom,
de a hét nagy pletykája az is marad.
Csak Paul McCartney és a Wings van itt ma este,
ami elégnek is tűnik.
Bob O'Brien jelentkezett a Madison Square Gardenből.
Tényleg ismerem!
Minden oké! A bandával van!
Nem volt rossz.
CSAK BANDATAGOKNAK!
El sem hinnéd, milyen szép volt!
Sosem láttam még Beatle-t, nagyon…
Gyerekkorom óta vágytam erre,
és szuper volt.
Ez már tényleg egy csapat, ha a Beatleshöz hasonlítjuk.
Ez a Wings.
Hihetetlen.
Nem tudom, mennyi hírnév és siker
változtathat meg valakit.
A világ változik körülöttünk,
de az ember szerintem nagyjából ugyanolyan marad.
Liverpoolban
a klub, ami átvette a Cavern nevét,
most új bandákkal foglalkozik.
És a punkok, akik oda járnak, nem istenítik Pault
vagy a fantasztikus négyes emlékét.
Kaptunk egy lapot John Lennon születésnapjára.
-Idén? -Igen. Októberben.
És mihez kezd vele?
Kidobom.
Tizenhét, tizennyolc évesen
nagyon nehéz azonosulni
az idősebb korcsoport tagjaival.
Amikor én voltam 18, azt hittem, 25 évesen vége a világnak.
De mára elmúltam 35.
Már nem így gondolkodom.
Átmentem Paulhoz reggelizni,
és azt kérdeztem: „Ez egy régi skót dal?”
Azt mondta: „Nem, most írtam.”
Kételkedett,
de ismerem Pault,
ha valaki nemet mond, ő annál jobban akarja.
Szétnéztünk,
és megírtuk a szöveget.
Odakint vettük fel.
Az a hang máshonnan nem jöhetett volna.
Aztán azt gondoltam: „Skót duda kell bele.”
A skót duda adta magát.
Gyerünk!
Elhívtam a helyi dudás együttest.
Paul azt kérte, játsszunk szívből.
Hallani akarta, hogy szól egy dudás együttes.
Fogtunk egy pár sört, és mentünk.
Rajongok az időtlenségért.
Elrepíti az embert, és nem vagy sehol
és semmikor.
Paul időtlen zenét csinál.
Míg ha egy punkszámot hallgatunk,
elavultnak érezzük.
Aznap este azt mondta: „Ebből sláger lehet.
Bizony. Határozottan az lehet.”
A „Mull of Kintyre” máris az ország legtöbbet eladott
kislemezévé vált.
Kockázatot vállal zeneileg. Mindig.
Szembemegy a trendekkel, és…
hadd menjen!
És ott van
a „Mull of Kintyre”.
Ezt halljuk benne.
Idén viszont
egy kicsit lazábbra vesszük.
Mert terhesek vagyunk.
Gyereket várok, és lazítanom kell.
JAMES, SZÜLETETT 1977-BEN
Visszatekintve
az ember elfelejti a rossz pillanatokat.
Joe-nak honvágya volt.
Odaállt elénk, hogy:
„Vissza akarok menni Amerikába.”
Mit lehet erre mondani?
Jimmy sem bírta sokkal tovább.
Kicsivel később meghalt.
Túladagolta magát.
Jimmy mindig is veszélyes volt kicsit.
És végül
saját magára is túl veszélyes lett.
Mindig azt tartottam a legjobb felállásnak.
Mások szerint nem,
de én mindig jól éreztem magam a bandában.
A Wings onnantól csak önmaga változata.
Nem az igazi.
Ugyanaz a név, más hangulat.
Próbáltunk összerakni szavakat.
Mindig igyekezett egyértelműsíteni,
hogy a Wings nem kísérő zenekar, ugye?
Hogy teljes értékű banda.
-Igen, nos… -Miért?
Nem tudom.
Vádoltak azzal, hogy kísérőzenészként kezelem az embereket,
pedig sosem akartam ezt tenni.
Amikor a Wings beindult, érezte, hogy kell egy banda,
mert egy bandából érkezett,
és az volt a komfortzónája.
AZ ÚJ DOBOS
Arra gondoltam. „Bármin tud játszani.
Nincs szüksége senkire.”
A Back to the Egg felvételén
nem éreztem, hogy producer lennék.
Előtte nem tudtam, hogy mennek a dolgok a Wingsnél.
Mintha rossz helyen jártam volna.
Igen!
Vagy valami ilyesmi.
McCartney utolsó albuma, a Back to the Egg megbukott.
Hárommillió példány ült a raktárban, de vevő nem volt.
A suli után nem akartam melózni,
így beszálltam egy bandába.
Kiderült, hogy bizony ez is munka.
Semmi sem tart örökké.
Ez ilyen.
Mert bandában lenni teljesen más,
mint egy családban.
Paul emberszerető.
Jól érzi magát velük, és szereti őket.
Sikerült felülkerekednie a gondokon.
Linda… Ő nem szerette a reflektorfényt.
Van, akinek kényelmetlenséget jelent.
Én régen csak fotózgattam és sétáltam.
Bonyolult, ha az ember hozzámegy egy Beatle-höz.
Kezdett belefáradni.
Négy gyerek
és újabb turnék lehetősége.
Kezdte megviselni őt.
Zárjuk a karácsony előtti hetet,
épp időben egy kis vásárláshoz.
Aztán december 29-én fellépünk Londonban.
Pár napos jótékonysági műsor sok bandával.
ROCK KAMBODZSÁÉRT
Oké, erre,
itt feltűnt ez a kis teremtmény.
És nem John Lennon az,
ahogy állították.
AZ UTOLSÓ WINGS-SHOW
Az volt zenei pályám legrosszabb estéje.
A basszusból nem jött mély hang.
A monitorok borzalmasak voltak.
És izzadni kezdtem.
Nem tudtam úrrá lenni rajta.
Tudtam, hogy rossz az egész.
És azt mondtuk: „Mit kéne még tennünk?
Utazzuk körbe még tízszer a világot?”
Talán elég volt a turnékból.
Nézzünk vele szembe, kábé 18 éves korom óta csinálom ezt.
A lelkesedés elérte a csúcspontját.
Így nagyon furcsa volt…
hogy szerveztünk egy japán utat.
Két, há’, négy.
A JAPÁN TURNÉ PRÓBÁI 1980. JANUÁR
A másik furcsa dolog, hogy nem próbáltunk eleget.
A többi turnén sokat próbáltunk.
Az elejétől.
És egy, két, há’, négy.
Úgy terveztem, hogy odamegyünk,
gyorsan próbálunk egy kicsit, és reménykedünk.
De rémálom lett belőle.
Álmaim voltak, arra gondoltam: „Hol vagyok?”
„Melyik számot játsszuk?”
„Nem tudjuk.”
Nem tudtam, hogy te rendezel, drágám.
Arra gondoltam:
„Úristen! Mibe kevertem magam?”
Gyerekként néha vonatoztam,
és másodosztályú jegyet vettem.
És ha a vonat üres volt, átültem az első osztályra.
És mindig elkaptak.
Jó reggelt!
Mintha akartam volna, hogy elkapjanak.
Szóval, mindenki azt mondta:
„Bármit csinálsz, nehogy füvet vigyél Japánba!
Hét év büntetőmunka jár érte.”
De New Yorkban voltunk, és…
volt füvünk.
TOKIÓ KÉT HÉTTEL KÉSŐBB
A Wings 11 koncertet tervezett adni.
Több mint 100 000 jegyet adtak el.
Emlékszem, a reptéren vágtunk át, és rengetegen fotóztak.
Sok újságíró volt kint.
A vámon jártunk, és elővettek egy táskát,
és kicipzározták.
Az volt az utolsó bőrönd,
GITÁROS
és a vámos arcán zavarodott kifejezés jelent meg.
Ebből baj lehet.
Emlékszem, egymásra néztek:
„Melyikünk fogja csinálni?”
Valakinek a gyerekekkel kellett maradnia.
Igen.
Alig fél perce voltam a szobában,
amikor csörgött a telefon. Denny volt.
Azt mondta: „Kapcsold be a tévét!”
Mondom, melyik adó? Azt felelte: „Mindegy.”
Japán nagyon szigorú a drogokkal,
keményen lesújtanak a fűvel elkapott japánokra…
Mindenhol a turné plakátjait lehetett látni.
Másnap reggelre mind eltűnt.
Reggel, elmondása szerint kipihenten,
de a gyerekek miatt aggódva
McCartney bement kihallgatásra a kábítószeres nyomozókhoz.
Nem tudom, mi történik, vagy mikor jöhet ki.
Mindenki mást meghallgattak.
Négy éjszaka egy tokiói börtönben.
Hatodik napja egy tokiói börtönben.
Ez a hetedik éjszakája rácsok mögött.
Az énekes és felesége ügyében
a japán igazságszolgáltatás rendkívül lassan dolgozik.
Az életben az ember néha úgy gondolja: „Oké, hülye vagy.”
Ez is ilyen. Hülye voltam.
Egy kis cellába zártak egyedül.
Steve McQueen voltam A nagy szökésben.
Az első éjjel nem aludtam.
A harmadikon szörnyű fejfájás gyötört.
Nem akartam ott lenni.
Azt mondták, hét évet kaphatok.
Az esküvőnk óta nem választottak el minket egymástól.
Látomásaim voltak Lindáról, és hogy a gyerekek Tokió külvárosában nőnek fel.
A lehető legjobb dolog, amit el tudtam képzelni,
hogy a tölgyfa alatt üldögélek a kertben.
Az volt a boldogság csúcsa.
Az ilyen pillanatokat nem értékeljük,
amíg el nem veszik tőlünk.
Ebben a pillanatban arra gondoltam: „Várjunk!
Ha valaha kijutok innen,
azt akarom folytatni, amit csinálok?”
Az egykori Beatle, Paul McCartney rajongók gyűrűjében
hagyta ma el a tokiói börtönt.
A japán ügyészség szerint eleget szenvedett,
és tárgyalás helyett
kiutasították az országból.
Paul McCartney 122. napja marihuána nélkül.
Lefogadom, hogy…
Nehéz úgy táncolni, hogy nem vagy betépve.
Ugye?
Most adott ki új lemezt. Egy szólólemezt.
EGYEDÜL
AZ ÚJ ALBUM
Mi lett a Wingsszel?
Újra össze fog állni velük?
Azt gondolom, igen.
Beszélgetünk róla, gondolkodunk.
Nehéz megmondani, milyen állapotban volt akkoriban,
de Paul bement a stúdióba, és a keverést csinálta,
egy héttel Japán után.
A McCartney II-ben a történelem részben ismételte önmagát.
A McCartney I elég gyorsan jött azután,
hogy kilépett a Beatlesből.
Úgy gondolom, akkor az egész helyzetet megkérdőjelezte.
Felszabadulás volt számomra.
Nem kell annak a Paul McCartney-nak lenni,
akit mindig várunk.
Helytálló azt mondani, hogy jelenleg nincsenek konkrét ambíciói?
Nem gondolja, hogy kipróbálná az írás teljesen más területét?
-Talán írna… -Igen.
Igen. Nagyon sok ambícióm van.
Furcsa, hogy amikor interjút adok,
mindig megkérdezik: „Mi maradt, Paul?”
Tudja. „Mi van még?”
-Azt hiszem… -A másik dolog:
„Paul, ha, csak ha…”
Ez a másik kérdés.
Ez egy ilyen belsős poén.
Van egy emlékem New Yorkról, amikor gyerekként
mind együtt mentünk, hogy meglátogassuk Johnt és Yokót a Dakotában.
Jó érzés volt.
Mint egy családi találkozó.
Hallotta a „Coming Up”-ot a rádióban, és úgy gondolta:
„Nekem is elő kell állnom valamivel.”
Ha megnézzük apám lemezgyűjteményét,
a McCartney-t sokat láthatóan játszották,
és elég kopott.
Látni, hogy rajongóként hallgatták.
Nem lepett meg,
1980. OKTÓBER
hiszen hogy lepne meg az, aki 15 éves korod óta a testvéred?
Az egyik legnagyobb áldás az életemben az,
hogy összeálltunk.
Egyszerre
gyönyörű és szomorú.
Egész életünkben szerettük egymást.
Megszakítjuk adásunkat a News 4 rendkívüli híreivel.
Hallhatták a szomorú hírt.
Az egykori Beatle-t, John Lennont meggyilkolták.
További részletek következnek.
Az otthona előtt érte halálos lövés
Manhattanben, az Upper West Side-on…
Emlékszem a pillanatra.
Csöngött a telefon.
Emlékszem… az egyik leghevesebb reakciót láttam tőle.
Kiment a konyhából, ki a házból.
Szívszorító volt, egyszerűen szívszorító.
Hogyan reagált John Lennon halálára?
Vagy John Lennon…
Sokkolt. Borzalmas hír.
Mikor… Hogyan tudta meg?
Ma reggel hívtak fel.
Mindig láttam…
azt a tekintetet
és azt a hangszínt, amit az érez,
aki képtelen feldolgozni a történteket.
Úgy nézett ki, mint…
egy robot,
amit egyesek hidegségként értelmezhettek,
de én sosem annak láttam.
Mert akkor is megértettem, milyen lehet,
amikor ilyen borzalom történik.
Folytassa csak!
Unalmas, mi?
Rendben. Köszönöm!
Jól van, srácok!
Köszönjük! Viszlát!
Jól van. Viszlát!
A Beatles feloszlásával fel kellett nőnie.
De úgy érzem, az apám halála volt
a felnövés valódi pillanata.
Nagyon egyedülálló kémia volt köztük,
és nem hiszem, hogy látunk még ilyet valaha.
VÉGE
Tudom.
De az idő tompít rajta.
Paul McCartney fokozza saját biztonságát.
Ennek értelmében a Wings nem fog turnézni.
Ennek hatására a közép-angliai Denny Laine kilépett.
Gyerünk, Charlie, mutassuk meg!
Hogy csináljuk…
Ez nem a vég.
Csak már nem mentünk turnézni,
és nem volt új lemez.
De én, Paul és Linda együtt maradtunk.
A Wingsnél mindig úgy gondoltuk, elbukunk,
mert mindent a Beatleshöz mértünk.
Az első, aki újra felfedezte nekem, az unokaöcsém volt.
Azt mondta: „Tudod, melyik lemezt szeretem?”
Azt hittem, a Sgt. Pepper lesz,
de a Ramet mondta.
Mondom: „Tényleg?”
Annyira tiszta és valódi volt.
Nagyon nehéz lehetett azt az utat választani.
Szerintem hallani a zenében.
Azt hiszem, azok voltak számunkra az életünk legjobb évei.
Ahogy az ember idősödik, és az egó kielégül,
rájön, hogy nem kell folyton mások dicséretére hagyatkoznia.
Inkább azt mondja: „Nem vagyok olyan rossz.”
De én nem vagyok gonosz.
Ezért elkezd fejlődni,
kifelé, aztán befelé.
Amikor Skóciában raktuk össze ezt az új életet,
az a felnövés szükségességéről szólt.
És milyen remek cél felnőni.
Kételkedtem benne, hogy lehetséges követni a Beatlest,
de most visszatekintve
úgy gondolom, egy lehetetlennek tűnő álmot váltottunk valóra.
Ez volt benne a varázs.
A feliratot fordította: Tüzér Tamás
Kreatív supervisor Dranka Anita